2015. gada 10. novembrī Noteikumi Nr. 641

Rīgā (prot. Nr. 58  9. §)

Grozījumi Ministru kabineta 2005. gada 5. jūlija noteikumos Nr. 489 "Noteikumi par izglītības programmu minimālajām prasībām veterinārārsta profesionālās kvalifikācijas iegūšanai un par institūcijām, kuru tiešā kontrolē var apgūt praktisko izglītību veterinārārsta profesijā"

Izdoti saskaņā ar likuma

"Par reglamentētajām profesijām un

profesionālās kvalifikācijas atzīšanu"

6. panta 2. punktu, 26. panta pirmo daļu un

27. panta piekto daļu

Izdarīt Ministru kabineta 2005. gada 5. jūlija noteikumos Nr. 489 "Noteikumi par izglītības programmu minimālajām prasībām veterinārārsta profesionālās kvalifikācijas iegūšanai un par institūcijām, kuru tiešā kontrolē var apgūt praktisko izglītību veterinārārsta profesijā" (Latvijas Vēstnesis, 2005, 107. nr.) šādus grozījumus:

1. Izteikt 2.2.1. apakšpunktu šādā redakcijā:

"2.2.1. anatomija (ietverot histoloģiju un embrioloģiju);".

2. Svītrot 2.2.12. apakšpunktu.

3. Izteikt 2.3.2. apakšpunktu šādā redakcijā:

"2.3.2. patoloģija (arī patologanatomija);".

4. Aizstāt 2.3.5. apakšpunktā vārdu "grupām" ar vārdu "sugām".

5. Izteikt 2.3.8. apakšpunktu šādā redakcijā:

"2.3.8. reproduktīvā veselība un reproduktīvie traucējumi;".

6. Aizstāt 2.3.9. apakšpunktā vārdus "veterinārā medicīna" ar vārdu "veterinārmedicīna".

7. Izteikt 2.4.3. apakšpunktu šādā redakcijā:

"2.4.3. agronomija (lopbarības ražošana);".

8. Papildināt informatīvo atsauci uz Eiropas Savienības direktīvām ar 3. un 4. punktu šādā redakcijā:

"3) Eiropas Parlamenta un Padomes 2005. gada 7. septembra Direktīvas 2005/36/EK par profesionālo kvalifikāciju atzīšanu;

4) Eiropas Parlamenta un Padomes 2013. gada 20. novembra Direktīvas 2013/55/ES, ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr. 1024/2012 par administratīvo sadarbību, izmantojot Iekšējā tirgus informācijas sistēmu (IMI regulu)."

Ministru prezidente Laimdota Straujuma

Zemkopības ministrs Jānis Dūklavs